कृष्ण क्या हैं ? मनुष्य हैं ,देवता हैं ,योगी हैं ,संत हैं ,योद्धा हैं ,चिंतक हैं ,सन्यासी हैं ,लिप्त हैं , निर्लिप्त हैं ? क्या कोई परिभाषित कर सकता हैं? इतना बहुआयामी व्यक्तित्व जो जन्म से ही मृत्यु के साये में जीता है।कृष्ण का जन्म जेल में हुआ घनघोर बारिश में नंदगांव पहुंचे व जन्म से ही जिसकी हत्या की बिसात बिछाई गई हो ,जिसे जन्म से ही अपने माता पिता से अलग कर दिया हो ,जिसने अपना सम्पूर्ण जीवन तलवार की धार पर जिया हो ,वो ही इतने विराट व्यक्तित्व का धनी हो सकता है। कृष्ण जीवन भर यताति रहे भटकते रहे ,लेकिन दूसरों का सहारा बने रहे ,बाल लीलाएं कर के गांव वालों को बहुत सी व्याधियों से बचाया ,दिखावे से दूर कर्मयोगी बनाया बुरी परम्पराओं से आज़ाद कराया।